CELEX: 32022R0150
Language: fi
Date: 2021-11-17 00:00:00
Title: Komission delegoitu asetus (EU) 2022/150, annettu 17 päivänä marraskuuta 2021, neuvoston asetuksen (EY) N:o 32/2000 muuttamisesta tariffikiintiössä 09.0006 tuotavan sillin ja silakan määrän osalta

4.2.2022   
               
               
                  FI
               
               
                  Euroopan unionin virallinen lehti
               
               
                  L 25/9
               
            
         KOMISSION DELEGOITU ASETUS (EU) 2022/150,
         annettu 17 päivänä marraskuuta 2021,
         neuvoston asetuksen (EY) N:o 32/2000 muuttamisesta tariffikiintiössä 09.0006 tuotavan sillin ja silakan määrän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon GATTiin sidottujen ja tiettyjen muiden yhteisön tariffikiintiöiden avaamisesta ja hoidosta, mainittujen kiintiöiden muuttamista tai mukauttamista koskevista yksityiskohtaisista säännöistä sekä asetuksen (EY) N:o 1808/95 kumoamisesta 17 päivänä joulukuuta 1999 annetun neuvoston asetuksen (EY) N:o 32/2000 (1) ja erityisesti sen 10 a artiklan,
         sekä katsoo seuraavaa:
         
                     (1)
                  
                  
                     Neuvoston päätöksellä (EU) 2021/803 (2) tehdyllä kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevalla Euroopan unionin ja Norjan kuningaskunnan välisen tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyllä sopimuksella, jäljempänä ’sopimus’, muutetaan sillin ja silakan tariffikiintiö sen tuontimäärän osalta. Sopimus tuli voimaan 10 päivänä toukokuuta 2021.
                  
               
                     (2)
                  
                  
                     Kyseinen muutos olisi otettava huomioon asetuksessa (EY) N:o 32/2000.
                  
               
                     (3)
                  
                  
                     Sen vuoksi asetusta (EY) N:o 32/2000 olisi muutettava.
                  
               
                     (4)
                  
                  
                     Koska sopimus on tarpeen panna täytäntöön viipymättä, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä. Koska tällä asetuksella tehtyä muutosta sovelletaan sen voimaantulopäivänä meneillä olevaan tariffikiintiökauteen, on tarpeen vahvistaa kyseistä kautta koskevat siirtymäsäännökset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EY) N:o 32/2000 muuttaminen
            Korvataan asetuksen (EY) N:o 32/2000 liitteessä I järjestysnumeroa 09.0006 koskevalla rivillä sarakkeessa ”Kiintiön määrä” oleva ilmaisu ”31 888 t” ilmaisulla ”33 496 t”.
         
         
            2 artikla
            Meneillään olevaa tariffikiintiökautta koskevat siirtymäsäännökset
            
               1.   Tämän asetuksen voimaantulopäivänä meneillään olevan tariffikiintiökauden jäljellä olevana aikana käytettävissä oleva määrä on tällä asetuksella muutetun kiintiömäärän ja ennen tämän asetuksen voimaantulopäivää jaetun kiintiömäärän välinen erotus.
            
            
               2.   Jos 3 päivänä helmikuuta 2022 sovellettava kiintiö oli käytetty loppuun tämän asetuksen voimaantulopäivänä, toimijoille jaetaan uusi käytettävissä oleva kiintiömäärä niiden vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksessä. Toimijoille, jotka ovat tuoneet tavaransa kiintiön ulkopuolella ennen tämän asetuksen voimaantuloa, palautetaan pyynnöstä jo maksetun tullin muodostama erotus tariffikiintiössä käytettävissä olevan määrän rajoissa.
            
         
         
            3 artikla
            Voimaantulo
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 5, 8.1.2000, s. 1.
         
            (2)  Neuvoston päätös (EU) 2021/803, annettu 10 päivänä toukokuuta 2021, kaikkiin EU:n luetteloon CLXXV sisältyviin tariffikiintiöihin liittyvien myönnytysten muuttamista Yhdistyneen kuningaskunnan Euroopan unionista eroamisen vuoksi koskevan Euroopan unionin ja Norjan kuningaskunnan välisen tullitariffeja ja kauppaa koskevan vuoden 1994 yleissopimuksen (GATT-sopimus) XXVIII artiklan nojalla kirjeenvaihtona tehdyn sopimuksen tekemisestä unionin puolesta (EUVL L 181, 21.5.2021, s. 1).